
Išeinantiems
Mieli abiturientai,

Žmogui yra suteikta visatos galimybė svajoti, o pavasaris yra toks laikas, kai svajonės susilieja kartu su jausmais, pojūčiais ir didelėmis viltimis gyventi. Ne veltui kreipiuosi į Jus filosofiškai, nes suprantu, kad šis pavasaris Jums yra ypatingas, teikiantis daug nerimo ir vilčių.  Ir ne vien dėl KOVID-19, ir ne todėl, kad neįprastai tenka mokytis, bet todėl, kad nuaidėjo daug kartų girdėtas, bet jau paskutinis skambutis mokykloje, po kurio  teks savarankiškai prisiimti atsakomybę už dvylikos metų pasiekimus, tolimesnio kelio pasirinkimą ir savo ateitį. 

Gyvenimą daro įdomų galimybės įgyvendinti savo svajonę, todėl linkiu neprarasti  ryžto ir valios savo pastangomis pasiekti patį geriausią rezultatą ir įgyti galimybę konkuruoti su geriausiais. Tik turint tvirtą pagrindą po kojomis – žinias, pasitikėjimą savimi, tikėjimą ateitimi – pateisinsite savo pasirinkimus, mokytojų ir tėvelių  lūkesčius. Linkiu sėkmės laikant brandos egzaminus ir baigiant bendrojo ugdymo mokyklą. 

Rita Andrulienė

Gimnazijos direktorė
Šiemet Paskutinio skambučio šventė neįprasta. Skambutis abiturientams neskamba gimnazijoje, bet jo simbolinė prasmė išlieka – tai pirmas žingsnis į savarankišką gyvenimo kelią.  Prieš žen​giant į to​li​mes​nį gy​ve​ni​mo eta​pą, reikia  pa​si​rū​pin​ti ke​lia​la​piu, t. y. bran​dos ates​ta​tu, vai​ni​kuo​jan​čiu il​gų me​tų dar​bą. No​rint jį gau​ti, rei​kia įveik​ti eg​za​mi​nų ruo​žą. Stovint prie egzaminų star​to li​ni​jos, abiturientams linkiu prasmingo gyvenimo kelio. Tegul tame kelyje būna padaryta kuo mažiau klaidų, o jeigu klaidų ir bus, tai tik tokių, kurias įmanoma ištaisyti gerais darbais ir žodžiais. NESKUBĖKITE! STABTELKITE! Tegul Jums pakanka LAIKO viskam: mokslui, menui, naujoms idėjoms, iššūkiams, brandai, savarankiškumui, drąsai, juokui, naujovėms, ryžtui, bandymams, tikrai meilei, miegui, šypsenai, prisiminimams... Tegul užtenka laiko pasakyti, išgirsti ir išklausyti. Tegul užtenka laiko VISKAM...

Paskutinio skambučio proga linkiu sėkmingų ir sklandžių egzaminų, drąsos žengiant savarankiško gyvenimo kelio link!
Irena Žaludienė, pavaduotoja

Štai ir viskas...paskutinis įrašas lentoje, paskutinis užverstas vadovėlis, paskutinis pokalbis ir juokas bendraklasių būryje, paskutinis skambutis mokyklos koridoriuose... Nuo šiol prasidės jau kitas gyvenimo etapas: savarankiškas, atsakingas ir rimtas.

Mieli mano auklėtiniai, labai greit prabėgo tie aštuoneri metai. Jūs buvot mano džiaugsmas, mano nerimas, mano rūpestis. Mes kartu liūdėjom, kartu džiaugėmės, bet  gyvenimas juk toks. Sėkmingai išlaikykite egzaminus, gyvenime būkit laimingi, siekite užsibrėžtų savo tikslų, bet niekada nepamirškite to, ko mokiau: 

Stebėkite, nustebkite,
Gyvenimą supraskite.

 Ieškokite, patirkite,

Pametę vėl atraskite.

Juokaukite, kvatokite,

Jei reikia, ir paverkite.

Pilnais plaučiais kvėpuokite,

Gyvenimo nesmerkite.

Bandykite ir klyskite,

Suklydę vėl kartokite.

 Išlikite vaikystėje

 Ir ryžto nestokokite.

Suklupę atsikelkite,

Paklydę vėl sugrįžkite.

Jei reiks – atsiprašykite,

O ir atleist išdrįskite.

Auklėtoja

Aš buvau Alinos pirmoji mokytoja. Klasėje jų buvo daugiau. Su džiaugsmu peržiūrėjau nuotraukas ir prisimenu juos kaip linksmus, nuoširdžius, rūpestingus mokinukus. Buvo tokie mažučiai... 
Su džiaugsmu ir viltimi išgyvenkit kiekvieną savo gyvenimo metų laiką. Sėkmės Jums. 
 Mokytoja Jūratė Kasparienė
Paskutinio skambučio proga linkime: būkite turtingi savo mintimis, idėjomis, jausmais ir drąsa gyventi savitai ir su polėkiu; mokėkite svajoti, sugebėkite atleisti. Džiaukitės, mylėkit ir būkit mylimi. Teišsipildo visos Jūsų svajonės – didelės ir mažos, atkakliai siekite savo tikslo. Telydi Jus sėkmė visur ir visada.

Vienuoliktokai

Mielieji dvyliktokai,
mokykla mus moko ne tik skaičiuoti ir rašyti, bet ir suprasti save, šalia sėdintį draugą, pažinti savo šalį, jos istoriją ir žavesį. Linkime Jums nepasiklysti gyvenimo kryžkelėse, džiaugtis kiekviena akimirka ir galimybe, o svarbiausia - išlikti savimi.

Jūsų ,,krikštavaikiai” devintokai
Tokių „Bebrų“, kokie buvo Paulius su Žygimantu, tikriausiai ilgai neturėsiu. Tikiuosi, kad jie ir toliau bus tokie pat logiškai mąstantys, užsispyrę ir kūrybingi. Labai džiugu šalia jų buvo matyti ir Aliną, kuri moteriškai leisdavo vyrams labiau pasireikšti [image: image5.jpg]ey

. Kuo didžiausios sėkmės.

Mokytoja Dalia Balčiūnienė
Mieli dvyliktokai,

Būkite žvalūs, laimingi, drąsūs, kupini ryžto ir išminties. Jūs – mūsų ateitis!

Pirmokai
Pasiliekantims
Šioje mokykloje prisiminimų yra daugiau, nei galima sutalpinti laikraštyje. Sunku rašyti šį tekstą, kai galvoji, kad dar turi daug laiko, ir galėsim vaikščioti koridoriais, bendrauti su įdomiais žmonėmis ir, žinoma, pasiruošti egzaminams. Tačiau jis tiesiog prabėgo kaip viena savaitė. Norėčiau visiems mokiniams palinkėti mokytis, kurti naujus prisiminimus, kol dar turit laiko. O mokytojams linkiu niekada nepasikeisti, nes esat nuostabūs. Taip pat norėčiau padėkoti visai mokyklos bendruomenei už visas akimirkas, praleistas kartu. 
                                                    Alina Milašiūtė
Šią gimnaziją lankiau nuo ,,nulinės” klasės. Pats įsimintiniausias įvykis - Šimtadienis.  Mokykloje labiausiai patiko šilta atmosfera, malonūs mokytojai bei draugiški bendraklasiai, taip pat ir bandelės iš valgyklos. Kalbėdama apie mokytojus, negalėčiau išskirti vieno. Visi savotiškai buvo geri, supratingi ir padedantys. Trečiokams norėčiau palinkėti, kad mokytųsi, nepasiduotų spaudimui bei žinotų savo tikslus. Mano pačios ateities planai dar nėra aiškūs, bet tikiuosi, kad po egzaminų viskas susidėlios į savas vietas. Bet kuriuo atveju tikiu, kad viskas bus gerai!                                      Gabrielė 
Būsimiems dvyliktokams bei liekantiems gimnazijos mokiniams linkiu siekti užsibrėžtų tikslų, mokytis iš savo klaidų, tobulėti bei neatidėlioti užduočių rytdienai, nes tik tokiu būdu galite išvengti nemalonių situacijų. Tačiau nepamirškite mėgautis kiekviena akimirka mokykloje, nes laikas velniškai greitai bėga, o atmintyje visad išlieka prisiminimai apie mokykloje patirtus išgyvenimus. Noriu padėkoti visiems mokytojams, kurie padėjo man tobulėti, kaip asmenybei, ypač noriu padėkoti, Virginijui Stoniui už tai, kad visuomet palaikė ir motyvavo sportuoti ir vežėsi į įvairias sporto varžybas (krepšinis, štangos stūmimas). Linkiu ir toliau tęsti sportinę veiklą.

Man liūdna, nes šie metai yra paskutiniai, bet tikiuosi, kad ateityje galėsiu čia apsilankyti su plačia šypsena ir geru nusiteikimu.

                        Iki, mokykla! [image: image2.png]


                                                                                           Vytautas
Sveiki, liekantys mokykloje mokiniai, keista rašyti tokį laišką, nes niekada nesu rašęs nieko panašaus. Šioje mokykloje mokiausi tik 2 metus, bet jie buvo įdomūs, pilni nuotykių, visokiausių intrigų. Kitus 10 metų mokiausi Klaipėdoje, prisimenu Klaipėdą, buvusią mokyklą, bendraklasius... Galiu pasakyti, kad tiek buvę, ir dabartiniai bendraklasiai, mokyklos draugai, mokytojai yra labai draugiški, rūpestingi, visada pasiruošę padėti. Linkiu visiems stropiai mokytis, kitaip sakant, „imti jautį už ragų“, nes 12 klasėje per vėlu pradėti mokytis:). Nenugriaukit mokyklos! Toliau garsinkit ją sporto pasiekimais! Būkit draugiški vieni kitiems!                                                       Šarūnas Tunikas
Greitai būsiu studentė, keista net  pagalvoti apie tai: dar vaikystėje mokykloje įvyko patys svarbiausi įvykiai, kurie atminty išliks ilgam. Sudėtinga bus palikti mokyklą, nes pripratau prie aplinkinių - draugų, mokytojų. Laukiau to įvykio, kada galėsiu palikti mokyklą, bet sulaukus šio momento, akyse kaupiasi ašaros. Esu dėkinga mokytojams už kantrybę, kad nepasidavė ir aukojo savo laiką mums. Norėčiau palinkėti, kad toliau mokytojai turėtų tokią tvirtą valią dirbdami su mokiniais, kad mokiniai vertintų kiekvieną akimirką mokykloje, nes tai svarbiausias etapas gyvenime.

Orinta Venckutė

Šioje mokykloje patyriau nemažai gerų, džiaugsmingų akimirkų, susipažinau su daugybe nuoširdžių, geranoriškų žmonių, kurie man padėjo augti kaip asmenybei. Tarp jų yra ir mokytojai. Todėl noriu jiems pasakyti ačiū, kad netausodami savęs stengėtės visada padėti, patarti ir būti ,,gidais“ man ieškant savo gyvenimo kelio. Liekantiems noriu pasakyti, kad svarbiausia yra nepražiopsoti suteikiamų progų ir nebijoti iššūkių, nes pasiekus tikslą apimą didžiulė laimė ir džiaugsmas. Pabaigoje noriu pasakyti: nors ir sunku, sudie visiems ir tikiuosi, kad ilgai ši mokykla gyvuos ir jos durys niekuomet nebus uždarytos.                                                                                   Akvilė Petroševičiūtė
Sveiki pasiliekantys, sunku suvokti, kad jau reikia atsisveikinti su mokykla, kur praleidau 13 metų, kur subrendau ir išmokau gyventi. Keista, kad reikia rašyti laišką dar mokykloj esantiems. Didelių palinkėjimų neturiu, bet tikiuosi, kad nenuversite mokyklos, kad galėsiu grįžti į ją, kai švęs savo 550-ąjį gimtadienį. Pasakymas „Neišmokau per 11 metų ir dvyliktoj klasėj neišmoksiu“ yra teisingas 100% ir patariu kuo greičiau kibti į mokslus, kad ir kaip viliotų tas internetas. Tikiuosi, kad grįžęs į Kražius po keleto metų vis dar galėsiu didžiuotis savo mokykla ir miesteliu. 

Žygimantas Bagdonas
Jau baigiasi paskutiniai metai mokykloje. Sunku patikėti, kad greitai pabaigsiu mokyklą ir pradėsiu naują gyvenimo etapą. Čia buvo patirta tiek daug nuotykių, tačiau viskas liks tik atmintyje. Mokykloje atrodė, kad laikas eina labai lėtai, bet paskutiniai metai tiesiog pralėkė. Tad norėčiau palinkėti mokiniams vertinti mokykloje praleistą laiką. Čia patirsite dar daug nuotykių ir išliks daug gerų prisiminimų. O mokytojams norėčiau palinkėti stiprybės ir kantrybės.                           Klaudijus
Visų pirma noriu padėkoti mokytojams už visų 12 metų pagalbą ir paramą, o pasiliekantiems mokiniams noriu palinkėti gerų pažymių, uoliai mokytis, užsibrėžti tikslą ir jo siekti. Ir svarbiausia, kad tuo metu, kai jūs mokykloje, įvyktų tokių įvykių, kuriuos norėtumėt atsiminti daug metų.                                                                                                                            Rūta Baltrušaitytė

Štai ir viskas… paskutinės dienos mokykloje. Atrodo, dar visai neseniai buvo rugsėjo pirmoji ir visus apgaubusi šventinė nuotaika, tačiau paskutiniai metai gimnazijoje prabėgo velniškai greitai ir jau tenka rašyti atsisveikinimo laišką. Šioje mokykloje buvo visko: džiaugsmo, baimės, laimės, pykčio, juoko, šypsenų, nesėkmių, ašarų… tačiau viso šito į nieką nekeisčiau, ir visus prisiminimus branginsiu. Taigi, visiems pasiliekantiems mokiniams patariu džiaugtis kiekviena praleista minute mokykloje, nes net nespėsit susivokti, kada sėdėsit prie kompiuterio ir rašysit šitokį laišką ir, žinoma, nepamirškit mokytis (bent jau paskutinius dvejus metus). Mokytojams linkiu neprarasti noro mokyti ir toliau tai daryti taip pat puikiai, nesvarbu, kokie nepaklusnūs būtų mokiniai. O mūsų mylimajai auklėtojai linkiu stiprybės išlydint mus į didįjį pasaulį. MES JŪSŲ TIKRAI NEPAMIRŠIM!!! 😉       

                                                                                                                               Paulius L.
Redakcijos adresas: S. Dariaus ir S. Girėno g. 2, Kražiai, Kelmės r., tel. 8 427 60020. e. p. kraziai@zlgimnazija.lt. Laikraščio redaktorė Guoda Bielskytė. Redakcijai talkina mokytojai E. Kvietkuvienė ir J. Lipskis, J. Karpenkienė.

